- Hindi News
- National
- एरोड्रम रोड पर बने एलिवेटेड ब्रिज, ताकि लोगों को जाम से मुक्ति मिले : महाजन
एरोड्रम रोड पर बने एलिवेटेड ब्रिज, ताकि लोगों को जाम से मुक्ति मिले : महाजन
एयरपोर्ट आने के लिए अधिकांश लोग एरोड्रम रोड का इस्तेमाल करते हैं। इसके समानांतर वीआईपी-2 रोड बनाई गई है, लेकिन दोनों रोड पर ट्रैफिक लोड होने के कारण एयरपोर्ट आने वाले यात्रियों को परेशानी होती है। यहां आने के लिए सुपर कॉरिडोर अच्छा रास्ता है, परंतु सभी लोग इसका इस्तेमाल नहीं करते हैं। इसलिए जरूरी है कि एरोड्रम रोड पर एलिवेटेड ब्रिज बनाया जाए।
यह बात लोकसभा स्पीकर सुमित्रा महाजन ने बुधवार सुबह एरोड्रम एडवाइजरी कमेटी की बैठक में कही। एयरपोर्ट के पुराने टर्मिनल में हुई बैठक में एयरपोर्ट डायरेक्टर मनोज चंसोरिया, जिला पंचायत सीईओ आशीष सिंह सहित पुलिस, निगम, एयर लाइंस व अन्य विभागों के अधिकारी मौजूद थे। एयरपोर्ट डायरेक्टर के अनुसार, स्पीकर ने कहा कि एरोड्रम रोड पर एलिवेटेड ब्रिज बनेगा तो मेन रोड पर ट्रैफिक का दबाव कम हो जाएगा। स्पीकर ने अधिकारियों को इसकी योजना बनाने के निर्देश दिए हैं।
तीन माह दोपहर तक रन-वे बंद करने पर ताई बोलीं- काम जरूरी
पार्किंग के लिए दो महीने में मिलेगी 28 एकड़ जमीन
डायरेक्टर के अनुसार, बैठक में सांसद को बताया गया कि एयरपोर्ट पार्किंग के लिए प्रशासन से 28 एकड़ जमीन की मंजूरी मिल गई है, लेकिन जमीन अब तक नहीं मिली है। इस पर जिपं सीईओ ने कहा कि करीब दो माह में यह जमीन विमानतल प्रबंधन को दे दी जाएगी।
बैठक में बताया गया कि एयरपोर्ट पर रन-वे रिकार्पेटिंग का काम 16 फरवरी से शुरू होगा, जो तीन महीने चलेगा। इस दौरान सुबह छह से 12 बजे तक रन-वे बंद रहेगा और विमानों का आवागमन नहीं हो पाएगा। इस पर स्पीकर ने पूछा कि क्या ये काम रात में नहीं हो सकता? उन्हें बताया गया कि रात में रन-वे के स्लोप ठीक से नहीं देखे जा सकते। इसलिए दिन में यह काम करना जरूरी है। इसकी जानकारी एयरलाइंस को भी दी है। इस पर सांसद ने कहा कि ठीक है। जो काम जरूरी है, उसे किया जाए।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hin_Deva hin_Deva